**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

 **Λιβαδειά 04/08/2021**

 **Αριθμ. Πρωτ. 14476**

**ΑΠΟΣΠΑΣΜΑ**

**Από το πρακτικό της αριθμ. 24ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 208**

1. **Εγκριση πρόσληψης με σύμβαση εργασίας ιδιωτικού δικαίου ορισμένου χρόνου συνολικά σαράντα τεσσάρων (44) ατόμων ειδικότητας ΥΕ Καθαριστών – Καθαριστριών Σχολικών Μονάδων Α/θμιας & Β/θμιας Εκπαίδευσης Δήμου Λεβαδέων και Κατανομή των εγκριθέντων από την Επιτροπή ΠΥΣ 33/2006 ανθρωποωρών σε θέσεις προσωπικού ΥΕ Καθαριστών/στριών σχολικών μονάδων μερικής ή /και πλήρους απασχόλησης.**

Στη Λιβαδειά σήμερα 03η Αυγούστου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 14244/30-07-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7),εκ των οποίων ένα (1) αναπληρωματικό ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Καλογρηάς Αθανάσιος

 2. Νταντούμη Ιωάννα 2. Παπαϊωάννου Λουκάς

3. Καράβα Χρυσοβαλάντου – Βασιλική 3. Μπράλιος Νικόλαος

4. Μερτζάνης Κωνσταντίνος

 5. Σαγιάννης Μιχαήλ (αναπληρωματικό μέλος)

6. Καπλάνης Κωνσταντίνος

7. Καραμάνης Δημήτριος Αν και είχαν νόμιμα προσκληθεί

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

1. Ενημέρωσε το σώμα ότι κατατέθηκε το υπ΄αριθμ. πρωτ. 14421/3-8-2021 έγγραφο της Δ/νσης Διοικητικών Υπηρεσιών με θέμα: «Κατανομή των εγκριθέντων από την Επιτροπή ΠΥΣ 33/2006 ανθρωποωρών σε θέσεις προσωπικού ΥΕ Καθαριστών/στριών σχολικών μονάδων μερικής ή /και πλήρους απασχόλησης» και ζήτησε την συζήτησή του εκτός ημερήσιας διάταξης ως κατεπείγον .

Το κατεπείγον του παραπάνω θέματος ανέφερε ο Πρόεδρος έγκειται στο γεγονός ότι μόλις πρόσφατα, ήτοι στις **30/7/2021,** με την αριθμ. πρωτ. **ΔΙΠΑΑΔ/Φ.ΕΓΚΡ./89/15294/30.7.2021** απόφαση της Επιτροπής του άρθρου 2 παρ.1 της αριθμ**. 33/2006 ΠΥΣ** **εγκρίθηκε η πρόσληψη** προσωπικού με σχέση εργασίας ιδιωτικού δικαίου ορισμένου χρόνου στους Δήμους της Χώρας για την κάλυψη αναγκών **καθαριότητας σχολικών μονάδων** και δεδομένου ότι όλη η διαδικασία πρόσληψης θα πρέπει να ολοκληρωθεί και το προσληφθέν προσωπικό **να έχει ήδη αναλάβει** υπηρεσία με την έναρξη του διδακτικού έτους .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

 Κατόπιν ο Πρόεδρος έθεσε υπόψη των μελών της Οικονομικής Επιτροπής το με αριθ. πρωτ. . 14421/3-8-2021 έγγραφο της Δ/νσης Διοικητικών Υπηρεσιών στο οποίο αναφέρονται τα παρακάτω:

*Σχετικά με το θέμα, σας γνωρίζουμε τα κάτωθι:*

***Α.*** *Με την υπ’ αρ. 55472/23-7-2021 (Β΄3352) Υπουργική Απόφαση καθορίζονται η διαδικασία και τα κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης ( Δ.Ι.Ε.Κ. ) και των Σχολείων Δεύτερης Ευκαιρίας ( Σ.Δ.Ε ) της Χώρας από τους Δήμους με σύμβαση εργασίας Ιδιωτικού Δικαίου Ορισμένου Χρόνου .*

*Σύμφωνα με τις διατάξεις του άρθρου 1 «Αρμοδιότητα- Κατανομή θέσεων » της προαναφερόμενης Υπουργικής Απόφασης ορίζονται τα ακόλουθα :*

*« 1.* ***Η διαδικασία πρόσληψης*** *του προσωπικού καθαριότητας σχολικών μονάδων α) Πρωτοβάθμιας και Δευτεροβάθμιας Εκπαίδευσης και β) των Δημόσιων Ινστιτούτων Επαγγελματικής Κατάρτισης (Δ.Ι.Ε.Κ.) και των Σχολείων Δεύτερης Ευκαιρίας (Σ.Δ.Ε.)* ***διενεργείται μέσω των οικείων δήμων,*** *κατόπιν* ***αντίστοιχων εγκρίσεων της Επιτροπής της ΠΥΣ 33/2006*** *που εκδίδονται κατόπιν αιτήματος του Υπουργού Εσωτερικών για το προσωπικό της περ. α) βάσει αιτήματος που υποβάλλεται από τον οικείο δήμο και για το προσωπικό της περ. β) κατόπιν αιτήματος του Υπουργού Παιδείας και Θρησκευμάτων σύμφωνα με στοιχεία που τηρούνται στο Υπουργείο Παιδείας και Θρησκευμάτων.* ***Με τις ως άνω εγκριτικές αποφάσεις της Επιτροπής ΠΥΣ 33/2006 καθορίζονται οι θέσεις ή/και ανθρωποώρες ανά Δήμο,*** *αφού ληφθεί υπόψη το προσωπικό που απασχολήθηκε κατά το προηγούμενο διδακτικό έτος, υπό οποιαδήποτε σχέση εργασίας ή έργου και οι ώρες απασχόλησης του προσωπικού αυτού.*

*2.* ***Σε περίπτωση έγκρισης ανθρωποωρών από την Επιτροπή της ΠΥΣ 33/2006, με απόφαση της οικείας Οικονομικής Επιτροπής κατανέμονται οι εγκριθείσες ανθρωποώρες σε θέσεις προσωπικού μερικής ή/και πλήρους απασχόλησης.***

*3. Το προσωπικό προσλαμβάνεται με συμβάσεις εργασίας Ιδιωτικού Δικαίου Ορισμένου Χρόνου, πλήρους ή μερικής απασχόλησης, διάρκειας ίσης με το διδακτικό έτος και ωραρίου ανάλογου με τις ανάγκες του κάθε φορέα.»*

*Β. Σύμφωνα με όσα προβλέπονται στην ανωτέρω Υπουργική Απόφαση το Υπουργείο Εσωτερικών με το με αρ. πρωτ. 56982/30.7.2021 έγγραφό του , μας ανακοίνωσε ότι με την αριθμ. πρωτ. ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ****.*** *33/2006 ΠΥΣ , εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2021 -2022 , σύμφωνα με σχετικό Πίνακα .*

*Στη πρώτη στήλη του πίνακα αποτυπώνεται ο* ***μέγιστος αριθμός ωρών ημερήσιας απασχόλησης*** *ανά Δήμο , ο οποίος ισοδυναμεί με τον μέγιστο αριθμό ατόμων ημερήσιας απασχόλησης* ***τριών (3) ωρών ημερησίως*** *που καταγράφεται στην δεύτερη στήλη* ***και αποτελεί το μέγιστο επιτρεπόμενο αριθμό προσλαμβανόμενων ατόμων .***

***Ο Δήμος καθορίζει ελεύθερα τις ώρες ημερήσιας απασχόλησης των ατόμων που προσλαμβάνει , υπό την προϋπόθεση τήρησης των μέγιστων ορίων που προβλέπονται στις δύο στήλες του πίνακα και ειδικότερα με απόφαση της Οικονομικής Επιτροπής κατανέμονται οι εγκριθείσες ανθρωποώρες σε θέσεις προσωπικού μερικής ή /και πλήρους απασχόλησης***  *και στη συνέχεια ο κάθε φορέας τοποθετεί το προσωπικό στα σχολεία μετά την έκδοση των τελικών πινάκων .*

*Ενόψει των ορίων που τίθενται στην ανωτέρω ΠΥΣ , με την απόφαση της Οικονομικής Επιτροπής θα πρέπει να καθορίζεται ο αριθμός των προσλαμβανόμενων ατόμων με παράθεση των ωρών ημερήσιας απασχόλησης τους ( από τον πολλαπλασιασμό των οποίων προκύπτει η κατανομή των εγκριθέντων ανθρωποωρών ημερήσιας απασχόλησης )*

*Για την κάλυψη της δαπάνης μισθοδοσίας εξ ολοκλήρου από την χρηματοδότησης του Δήμου από το Υπουργείο Εσωτερικών ( υπολογιζόμενης με βάση τον μέγιστο αριθμό ωρών ημερήσιας απασχόλησης ίσης με 7,32 ευρώ ) , ο μέγιστος αριθμός των ατόμων που προσλαμβάνονται από τον Δήμο* ***, δεν μπορεί να υπερβαίνει τον αριθμό των ατόμων της δεύτερης στήλης του πίνακα και το σύνολο των ωρών απασχόλησης τους , το μέγιστο αριθμό ωρών της πρώτης στήλης ( τηρούνται σωρευτικά και τα δύο ανώτατα όρια ) .***

 *Σε περίπτωση που ,* ***τηρουμένου του ανωτάτου αριθμού προσλαμβανόμενων ατόμων,*** *επιλεγεί από ορισμένους Δήμους η αύξηση των ωρών ημερήσιας απασχόλησής τους πέραν του καθοριζόμενου μέγιστου αριθμού ανθρωποωρών ημερήσιας απασχόλησης , η προκαλούμενη δαπάνη καλύπτεται αποκλειστικά από ίδιους πόρους των Δήμων και στην απόφαση της Οικονομικής Επιτροπής θα καθορίζεται η εκτίμηση του ύψους της δαπάνης αυτής τόσο για το τρέχον έτος, όσο και για το έτος 2022*

***Με την ανωτέρω ΠΥΣ για τον Δήμο Λεβαδέων εγκρίθηκε :***

|  |  |
| --- | --- |
| ***ΜΕΓΙΣΤΟΣ ΑΡΙΘΜΟΣ ΩΡΩΝ ΗΜΕΡΗΣΙΑΣ*** ***ΑΠΑΣΧΟΛΗΣΗΣ***  | ***ΜΕΓΙΣΤΟΣ ΑΡΙΘΜΟΣ ΠΡΟΣΛΑΜΒΑΝΟΜΕΝΩΝ ΑΤΟΜΩΝ***  |
| ***132,00***  | ***44***  |
|  |  |

*Σύμφωνα με τα ανωτέρω και κατόπιν συνεκτίμησης των οικονομικών δεδομένων και των αναγκών καθαριότητας των Σχολικών Μονάδων του Δήμου μας , εισηγούμαστε ,ως κατωτέρω :*

|  |  |  |
| --- | --- | --- |
| *Αριθμός ατόμων* ***3ωρης*** *ημερήσιας απασχόλησης*  | *Συνολικός αριθμός ημερήσιων ανθρωποωρών*  | *Συνολικός αριθμός ατόμων*  |
| ***44*** | ***132 ( 44\*3)***  | ***44***  |

*Κατόπιν των όσων διαλαμβάνονται στο άρθρο 1 της Υ.Α 55472/23-7-2021 (Β΄3352) και κατόπιν της Εγκριτικής ΠΥΣ ( ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ****.*** *33/2006 ΠΥΣ ) καλείστε να αποφασίσετε* ***για την κατανομή των εγκριθέντων από την Επιτροπή ΠΥΣ 33/2006 ανθρωποωρών σε θέσεις προσωπικού ΥΕ Καθαριστών /στριών σχολικών μονάδων μερικής ή/ και πλήρους απασχόλησης .***

 Η Οικονομική Επιτροπή λαμβάνοντας υπόψη :

-Το υπ΄ αρ. πρωτ. 14421/3-8-2021 ) έγγραφο της Δ/νσης Διοικητικών Υπηρεσιών του Δήμου Λεβαδέων που είχε αποσταλεί στα email των μελών της επιτροπής.

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010.

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών.

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου».

- Τις διατάξεις της υπ’ αρ. 55472/23-7-2021 (Β΄3352) Υπουργική Απόφαση με την οποία καθορίζονται η διαδικασία και τα κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης ( Δ.Ι.Ε.Κ. ) και των Σχολείων Δεύτερης Ευκαιρίας ( Σ.Δ.Ε ) της Χώρας από τους Δήμους με σύμβαση εργασίας Ιδιωτικού Δικαίου Ορισμένου Χρόνου .

-Την αριθμ. πρωτ. ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ**.** 33/2006 ΠΥΣ , με την οποία εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2021 -2022 , σύμφωνα με σχετικό Πίνακα .

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** την πρόσληψη με σύμβαση εργασίας ιδιωτικού δικαίου ορισμένου χρόνου συνολικά σαράντα τεσσάρων (44) ατόμων ειδικότητας ΥΕ Καθαριστών – Καθαριστριών για την καθαριότητα των Σχολικών Μονάδων της Πρωτοβάθμιας και Δευτεροβάθμιας Εκπαίδευσης του Δήμου Λεβαδέων , για χρονικό διάστημα ίσο με το διδακτικό έτος , με κάλυψη της μισθοδοσίας εξ ολοκλήρου από τη χρηματοδότηση του Δήμου από το ΥΠ.Ε.Σ .

**Β) Κατανέμει** τις εγκριθείσες , από την αριθμ. πρωτ. ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ**.** 33/2006 ΠΥΣ , ανθρωποώρες σε θέσεις προσωπικού ΥΕ Καθαριστών /στριών σχολικών μονάδων , όπως φαίνεται στον παρακάτω πίνακα:

|  |  |  |
| --- | --- | --- |
| Αριθμός ατόμων μερικής απασχόλησης ( **3ωρης ημερήσιας απασχόλησης** )  | Συνολικός αριθμός ημερήσιων ανθρωποωρών  | Συνολικός αριθμός ατόμων  |
| **44** | **132 ( 44\*3)**  | **44**  |

**Η απόφαση πήρε αριθμό 208/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 04-08-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Νταντούμη Ιωάννα

2. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

3 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

4.Σαγιάννης Μιχαήλ

5. Καπλάνης Κωνσταντίνος

6. Καραμάνης Δημήτριος